Principala funcție a grăsimii corporale e de a stoca rezervele nutriționale.
În timpurile preistorice, selecția naturală favoriza genotipurile
care puteau să îndure condiții precare prin stocarea grăsimii.
Malnutriția cronică fiind considerată norma pentru majoritatea istoriei umane,
genetica a evoluat, favorizând depozitarea grăsimilor.
Deci când a devenit grăsimea corporală o problemă?
Efectele negative ale supraponderalității nu au fost trecute în literatura medicală
decât abia în secolul al XVIII-lea. Apoi, progresele tehnologice
s-au asociat cu măsurile de sănătate publică,
rezultând îmbunătățirea cantității, calității și varietății mâncării.
Abundența susținută a mâncării bune a făcut ca o populație mai sănătoasă
să „explodeze” economic.
Producția a crescut, și cu ea, timpul liber
și talia.
La mijlocul secolului al XIX-lea, să fii supraponderal sau obez
reprezenta o boală,
și un secol mai târziu, era declarată mortală.
Care este diferența dintre a fi supraponderal și a fi obez?
Un calcul numit BMI ne explică.
De exemplu, dacă cineva cântărește 65 de kilograme
și are 1.5 metri înălțime,
are un BMI de aproximativ 29. Obezitatea reprezintă
acumularea unui exces de grăsime corporală
care apare când BMI-ul unei persoane trece de 30,
adică peste BMI-ul supraponderalului, aflat între 25 și 29.9.
În timp ce BMI poate fi o estimare ajutătoare a greutății sănătoase,
procentul de grăsime corporală poate fi determinat
doar luând în considerare și informații precum circumferința taliei
și masa musculară.
Atleții, de exemplu, au în mod natural un BMI mai mare.
Deci cum ajunge o persoană obeză?
În principiu, obezitatea este cauzată de un dezechilibru energetic.
Dacă energia rezultată din aportul caloric
este mai mare decât energia rezultată din activitatea fizică,
corpul depozitatează caloriile în plus sub formă de grăsime.
De cele mai multe ori, acest dezechilibru provine
de la o combinație de circumstanțe și alegeri.
Adulții ar trebui să facă cel puțin 2.5 ore de sport în fiecare săptămână,
și copiii o oră întreagă pe zi.
Dar global, un adult din patru și opt din zece adolescenți
nu sunt destul de activi.
Mâncărurile procesate cu un conținut bogat în calorii și porțiile mari
combinate cu un marketing generalizat
au condus la o supraalimentare pasivă.
Și resursele limitate,
și lipsa accesului la mâncăruri sănătoase la un preț acceptabil
generează un risc mai mare în comunitățile dezavantajate.
Totuși, alcătuirea noastră genetică joacă și ea un rol.
Studiile asupra familiilor și gemenilor separați
au arătat o relație clară de ereditate cauzală pentru creșterea în greutate.
Studiile recente au stabilit o legătură între obezitate
și schimbări ale speciilor de bacterii care trăiesc în sistemul nostru digestiv.
Indiferent de cauză, obezitatea este o epidemie globală în creștere.
Crește considerabil probabilitatea bolilor,
precum diabet,
boli ale inimii,
atac cerebral,
hipertensiune arterială
și cancer.
Efectiv, afectează toate vârstele, sexele și grupurile socioeconomice
atât în țările dezvoltate, cât și în cele în curs de dezvoltare.
Cu o creștere globală de 60% a obezității infantile în doar două decenii,
problema este prea importantă ca să o ignorăm.
Odată ce o persoană este obeză, drumul spre recuperare este progresiv mai abrupt.
Schimbări hormonale, metabolice încetinesc răspunsul corpului la supraalimentație.
După ce slăbește, o persoană care era supraponderală arde mai puține calorii
făcând aceleași exerciții
decât o persoană care are natural aceeași greutate,
devenind mult mai dificil să piardă grăsimea în exces.
Când oamenii iau în greutate,
deteriorând căile de semnalizare, devine mult mai dificil
pentru creier să măsoare consumul de alimente și stocarea grăsimilor.
Există, totuși, dovezi
că schimbările lungi de comportament, bine monitorizate,
pot aduce îmbunătățiri în problemele de sănătate cauzate de obezitate.
Scăderea în greutate datorată schimbărilor durabile,
sau tratamentele invazive precum operațiile de obezitate,
pot reduce rezistența la insulină și inflamațiile.
Ce era un avantaj pentru supraviețuire, lucrează acum împotriva noastră.
Cum populația lumii continuă să fie mai puţin activă și mai numeroasă,
mișcându-ne și mâncând sănătos pentru a avea o greutate mai sănătoasă
este esențial pentru bunăstarea noastră.
Și cu epidemiile care afectează fiecare țară a lumii
din diferite motive socioeconomice,
obezitatea nu poate fi văzută ca o problemă izolată.
Mai multe măsuri globale de prevenție
sunt esențiale pentru a coordona greutatea lumii.